ბუდუ ზივზივაძე

ბუდუ ზივზივაძე (დ. 10 მარტი, 1994, ქუთაისი) — ქართველი ფეხბურთელი, გერმანიის მეორე ბუნდესლიგის მონაწილე საფეხბურთო კლუბ „კარლსრუესა“ და საქართველოს ეროვნული ნაკრების თავდამსხმელი. 2024 წლის ევროპის ჩემპიონატის მონაწილე საქართველოს ეროვნული ნაკრების შემადგენლობაში. ბუდუ ზივზივაძემ ფეხბურთის თამაში 8 წლის ასაკში, ქუთაისის „იმედის“ საფეხბურთო სკოლაში დაიწყო, სადაც ის თავდაპირველად ნახევარმცველად თამაშობდა. თავის ადრეულ წლებს ბუდუ ზივზივაძე ასე იხსენებს: 2011 წელს თბილისის „დინამოში“ გადავიდა. ამ კლუბში გატარებული ოთხი სეზონის განმავლობაში ძირითადად პირველი ლიგის მონაწილე „დინამოს“ სარეზერვო გუნდში თამაშობდა. 2013–14 წლების სეზონში დინამო-2-ის 21 მატჩში 23 გატანილი გოლით ზივზივაძე გუნდის საუკეთესო ბომბარდირი გახდა. მისი პროფესიონალური დებიუტი „დინამოს“ პირველ გუნდში 2014 წლის 11 სექტემბერს რუსთავის „მეტალურგთან“ გასვლით მატჩში შედგა, როდესაც მეორე ტაიმში თანაგუნდელის ნაცვლად შემოვიდა მინდორზე. 2015 წელს ზივზივაძე უმაღლესი ლიგის მონაწილე საფეხბურთო კლუბ „სამტრედიაში“ გადავიდა, სადაც საუკეთესოდ გამოავლინა თავისი შესანიშნავი საფეხბურთო თვისებები და საბოლოოდ ერთ-ერთი გადამწყვეტი როლი ითამაშა მათ ისტორიაში პირველი საჩემპიონო ტიტულის მოპოვებაში. 2017 წლის იანვარში კონტრაქტი დანიის სუპერლიგის კლუბ „ესბიერგთან“ გააფორმა, მაგრამ მის რიგებში მხოლოდ 13 მატჩი ითამაშა და ერთი გოლი შეაგდო, ხოლო 2018 წლის სეზონში იჯარით კვლავ თბილისის „დინამოში“ დაბრუნდა. 2018 წელს „თბილისის დინამოში“ თამაშის დროს გიორგი გაბედავასთან ერთად გახდა ეროვნული ლიგის საუკეთესო ბომბარდირი. ასევე, სეზონის სიმბოლურ ნაკრებშიც მოხვდა. „ესბიერგში“ დაბრუნების შემდეგ, კლუბმა 2019 წლის 29 იანვარს გამოაცხადა, რომ მან კლუბი დატოვა, მას შემდეგ, რაც მისი კონტრაქტი ორმხრივი თანხმობით შეწყდა. ორი დღის შემდეგ ცნობილი გახდა, რომ ის კვლავ ქუთაისის „ტორპედოს“ შეუერთდა. ზივზივაძე ეროვნული ლიგის ოთხფაზიანი ჩემპიონატის მე-2 ნაწილის საუკეთესო მოთამაშედ 9 მატჩში რვა გოლის გატანის შემდეგ დასახელდა. ამჯერად ტორპედოელთა რიგებში მან სულ 20 შეხვედრაში მიიღო მონაწილეობა და 13-ჯერ აიღო მეტოქეთა კარები. 2019 წლის ივლისში მან ხელი უნგრულ საფეხბურთო კლუბ „მეზოკოვეშდთან“ მოაწერა. ამ კლუბში მან 32 შეხვედრა ჩაატარა და 8 გოლი შეაგდო. 2020–2023 წლებში ასევე, უნგრულ საფეხბურთო კლუბ „ფეჰერვარის“ რიგებში განაგრძო თამაში, სადაც 53 მატჩში 12-ჯერ შეძლო მეტოქეთა კარის აღება. 2022 წელს იჯარით კვლავ უნგრული კლუბის — „უიპეშტის“ შემადგენლობაში ითამაშა, სადაც 12 შეხვედრაში 11 გოლი გაიტანა. 2023 წლის 31 იანვარს, 2022–23 წლების ზამთრის სატრანსფერო ფანჯრის ბოლო დღეს, ზივზივაძემ კონტრაქტი გააფორმა მეორე ბუნდესლიგის საფეხბურთო კლუბ „კარლსრუესთან“. ზივზივაძემ გერმანიის მეორე ბუნდესლიგის 2023–24 წლების სეზონში 13 გოლი გაიტანა და ერთი საგოლე გადაცემა შეასრულა, „კარლსრუემ“ კი გათამაშების ცხრილში მეხუთე ადგილი დაიკავა. მომდევნო 2024–25 წლების საკლუბო სეზონი ზივზივაძემ „ნიურნბერგის“ კარში გატანილი ჰეტ-ტრიკით დაიწყო და „კარლსრუეს“ პირველი სამი ქულა მოუტანა. 31-ე წუთისთვის ქართველი თავდამსხმელის გუნდი 0–2 მარცხდებოდა. ზივზივაძემ პირველი გოლი 45+2-ე წუთზე გაიტანა, მეორედ „ნიურნბერგის“ კარი 73-ე წუთზე აიღო, ხოლო გამარჯვების მომტანი გოლი 79-ე წუთზე გაიტანა (3–2), რითაც თავის გერმანულ კარიერაში პირველი ჰეტ-ტრიკი გაიფორმა. 2024 წლის 13 სექტემბერს, გერმანიის მეორე ბუნდესლიგის მეხუთე ტურში „კარლსრუემ“ გელზენკირხენის „შალკე“ ბუდუ ზივზივაძის დუბლით 2–0 დაამარცხა. 2010 წლიდან იცავდა საქართველოს სხვადასხვა ასაკობრივ ნაკრებთა ღირსებას. რაც შეეხება საქართველოს ეროვნულ ნაკრებს, მისი დებიუტი ეროვნულ გუნდში 2017 წლის 23 იანვარს უზბეკეთის ეროვნული ნაკრების წინააღმდეგ დუბაიში, „სევენს სტეიდიუმზე“ გამართულ ამხანაგურ შეხვედრაში შედგა. ზივზივაძემ შეხვედრა, ძირითად შემადგენლობაში დაიწყო და შეუცვლელად ითამაშა. მატჩი ფრედ 2–2 დასრულდა. თავისი პირველი გოლი ეროვნული ნაკრების მაისურით, ბოსნია და ჰერცეგოვინის ნაკრებთან ქალაქ ზენიცაში, „ბილინო პოლეზე“ გამართულ ამხანაგურ შეხვედრაში 2022 წლის 25 მარტს გაიტანა. შეხვედრა საქართველოს ეროვნულ ნაკრების გამარჯვებით, ანგარიშით 1–0 დასრულდა. სულ 2022 წელს ზივზივაძემ ეროვნული ნაკრების მაისურით შვიდ შეხვედრაში ითამაშა და სამი გოლი შეაგდო. 2023 წელს ზივზივაძემ ნაკრებში 8 შეხვედრა ჩაატარა, აქედან ორი ამხანაგური მონღოლეთის და ტაილანდის ნაკრებ გუნდებთან, ხოლო 6 მატჩი ევროპის ჩემპიონატის შესარჩევი ეტაპის ციკლიდან, რომლის ფარგლებშიც ერთი გოლი გაიტანა 2023 წლის 12 სექტემბერს ნორვეგიის ეროვნულ ნაკრების კარში. 2024 წლის 21 მარტს თბილისში უეფას ერთა ლიგის პლეი-ოფის ნახევარფინალური შეხვედრაში საქართველოს ეროვნულ ნაკრები ლუქსემბურგის ეროვნულ ნაკრებს დაუპირისპირდა. დინამო არენაზე ჩატარებულ მატჩში ანგარიში მე-40 წუთზე ბუდუ ზივზივაძემ გახსნა, ხოლო 63-ე წუთზე, ლევან შენგელიას პასით ბუდუ ზივზივაძემ დუბლი შეასრულა და მატჩის საბოლოო ანგარიში დააფიქსირა. განახლდა: 13 სექტემბერი, 2024 ↑ ერთი მატჩი საქართველოს სუპერთასზე განახლდა: 14 ოქტომბერი, 2024 ↑ საქართველოს ნაკრებმა საბერძნეთი პლეი-ოფის ფინალში პენალტების სერიაში 4–2 დაამარცხა და დამოუკიდებელი საქართველოს ისტორიაში პირველად ევროპის ჩემპიონატზე თამაშის უფლება მოიპოვა. საქართველოს ჩემპიონი: 2012–13, 2013–14 2016 საქართველოს თასი: 2012–13, 2013–14 საქართველოს სუპერთასი: 2014–15 საქართველოს სუპერთასის ფინალისტი: 2013–14 ეროვნული ლიგის საუკეთესო ბობარდირი: 2018 ღირსების ორდენი: 2024 ბუდუ ზივზივაძე — საქართველოს ეროვნული ლიგის საიტზე ბუდუ ზივზივაძე — საქართველოს ფეხბურთის ფედერაციის საიტზე ბუდუ ზივზივაძე — „კარლსრუეს“ ოფიციალურ საიტზე ↑ 1.0 1.1 ბუდუ ზივზივაძე: ჩვენ შიში უკვე დავძლიეთ! ↑ „კარლსრუემ“ ბუდუ ზივზივაძის ტრანსფერი დაადასტურა!. lelo.ge ↑ ბუდუ ზივზივაძე დღეიდან მეორე ბუნდესლიგაში.... lelo.ge ↑ Nationalspieler Zivzivadze stürmt im Wildpark. kicker.de ↑ KSC Mannschaftsfoto 2023/24 // Karlsruher SC ↑ Hattrick-Hero Turns Game Around! | Karlsruhe 3-2 FC Nürnberg ↑ ბუდუმ „ნიურნბერგს“ ჰეთ-თრიკი შეუსრულა ↑ უზბეკეთი 2–2 საქართველო // Nakrebi.ge ↑ საქართველო 2–0 ლუქსემბურგი // Nakrebi.ge ↑ Uzbekistan 2–2 Georgia / Friendlies. soccerway ↑ Jordan 1–0 Georgia / Friendlies. soccerway ↑ Georgia 1–0 Malta / Friendlies. soccerway ↑ Luxembourg 1–0 Georgia / Friendlies. soccerway ↑ Georgia 1–2 Spain / WC Qualification Europe. soccerway ↑ Greece 1–1 Georgia / WC Qualification Europe. soccerway ↑ Romania 1–2 Georgia / Friendlies. soccerway ↑ Netherlands 3–0 Georgia / Friendlies. soccerway ↑ Bosnia-Herzegovina 0–1 Georgia / Friendlies. soccerway ↑ Albania 0–0 Georgia / Friendlies. soccerway ↑ Bulgaria 2–5 Georgia / UEFA Nations League // soccerway ↑ Bulgaria 2–5 Georgia / UEFA Nations League. uefa.com ↑ North Macedonia 0–3 Georgia / UEFA Nations League // soccerway ↑ North Macedonia 0–3 Georgia / UEFA Nations League. uefa.com ↑ Georgia 0–0 Bulgaria / UEFA Nations League. soccerway ↑ Georgia 2–0 North Macedonia / UEFA Nations League. soccerway ↑ Gibraltar 1–2 Georgia / UEFA Nations League. soccerway ↑ Mongolia 6–1 Malta / Friendlies. soccerway ↑ Georgia 1–1 Norway / UEFA European Championship Qualifiers. soccerway ↑ Cyprus 1–2 Georgia / Qual. Euro 2024. soccerway ↑ Scotland 2–0 Georgia / Qual. Euro 2024. soccerway ↑ Norway 2–1 Georgia / Qual. Euro 2024. soccerway ↑ Georgia 8–0 Thailand / Friendlies. soccerway ↑ Georgia 4–0 Cyprus / Qual. Euro 2024. soccerway ↑ Georgia 2–2 Scotland / Qual. Euro 2024. soccerway ↑ Georgia 2–0 Luxembourg / Qual. Euro 2024. soccerway ↑ Georgia 0–0 Greece / UEFA Euro 2024 Qualifiers. soccerway ↑ Montenegro 1–3 Georgia / Friendlies. soccerway ↑ Türkiye 3–1 Georgia / UEFA Euro 2024. soccerway ↑ Türkiye 3–1 Georgia / BVB Stadion Dortmund. UEFA ↑ Spain 4–1 Georgia / UEFA Euro 2024. soccerway ↑ Georgia 4–1 Czechia / UEFA Nations League. soccerway ↑ Albania 0–1 Georgia / UEFA Nations League. soccerway ↑ Ukraine 1–0 Georgia / UEFA Nations League. soccerway ↑ Georgia 0–1 Albania / UEFA Nations League. soccerway ↑ ფეხბურთის ეროვნული ნაკრები და ფედერაციის წარმომადგენლები ღირსების ორდენებით დაჯილდოვდნენ